Poročila, 23.8.2014


Naslov: Peti tabor dr. Andreja Bajuka v Radencih
Napoved za voditelja:

Nova Slovenija – krščanski demokrati so letos v Radencih ob Kolpi že petič pripravili poletni tabor dr. Andreja Bajuka. Tudi letos je bila udeležba nekoliko slabša, predvsem zaradi vremena, tako da je njegov družabni in rekreativni del odpadel. Tabor je sicer namenjen predvsem druženju in aktivnemu preživljanju prostega časa, vsako leto pa medse povabijo zanimive goste, s katerimi obdelajo aktualne politične in družbene razmere. Nocoj sta bila tako njihova gosta ekonomist Rado Pezdir in ekonomski analitik Boris Meglič, katerima se je pridružil tudi dr. Milan Balažic.
T- Iz Radencev GORAN ROVAN /
X- Snemalec in montažer Gregor Maček /
Nova Slovenija pripravlja Poletni tabor dr. Andreja Bajuka v Radencih tudi za to, da bi njeni člani in simpatizerji v idiličnem okolju uživali v druženju in se sproščali ob reki Kolpi. Na žalost letos tega ni bilo.

T- IGOR HUDOREPEC/
X- član Nove Slovenije iz Bele krajine /

»Zaradi rega, ker smo pač en takšen kraj, ki je miren, primeren. Tle je turizem, različne aktivnosti so tle možne, od raftinga do kolesarjenja, pohodništva.«
Vsako leto pripravijo tudi tematske večere. Nocoj je svoje poglede na aktualne razmere v Sloveniji predstavil ekonomist Rado Pezdir, ki pa ni optimističen.
T- RADO PEZDIR /
X- ekonomist /

»Ne pričakujte ničesar novega, ne pričakujte ničesar inovativnega, pričakujte učne ure SMC-ja in po nekaj letih bojo končno ugotovil, da SD in njihova mreža pravzaprav uničuje koalicijo.«
V Novi Sloveniji ugotavljajo, da so se pravilno odločili, da niso šli v vlado. In kaj od nove vlade pričakujejo?
T- MATEJ TONIN /
X- vodja poslanske skupine NSi /
»Od te vlade pričakujem, da bo praktično nadaljevala s politiko prejšnje vlade. To pomeni ohranjanje statusa quo. Da pa to lahko ohranimo, pa pomeni novo zadolževanje. Seveda v nedogled ne bo šlo, takrat ko se bo ta zadeva zaustavila bo  boleč padec za vse državljane.«
